
Euroopa Parlament,
–	võttes arvesse komisjoni ettepanekut Euroopa Parlamendile ja nõukogule (COM(2023)0209),
–	võttes arvesse Euroopa Liidu toimimise lepingu artikli 294 lõiget 2, artikli 173 lõiget 3 ning artikli 332 lõike 1 punkti a, mille alusel komisjon esitas ettepaneku Euroopa Parlamendile (C9‑0136/2023),
–	võttes arvesse Euroopa Liidu toimimise lepingu artikli 294 lõiget 3,
–	võttes arvesse kontrollikoja 18. aprilli 2023. aasta arvamust[footnoteRef:1], [1:  	Euroopa Liidu Teatajas seni avaldamata.] 

[bookmark: _GoBack]–	võttes arvesse Euroopa Majandus- ja Sotsiaalkomitee 13. juuli 2023. aasta arvamust[footnoteRef:2], [2:  	ELT C 349, 29.9.2023, lk 167.] 

–	võttes arvesse Regioonide Komitee 30. novembri 2023. aasta arvamust[footnoteRef:3], [3:  	ELT C, C/2024/1049, 9.2.2024, ELI: http://data.europa.eu/eli/C/2024/1049/oj.] 

–	võttes arvesse vastutava komisjoni poolt kodukorra artikli 74 lõike 4 alusel heaks kiidetud esialgset kokkulepet ja nõukogu esindaja poolt 21. märtsi 2024. aasta kirjas võetud kohustust kiita Euroopa Parlamendi seisukoht heaks vastavalt Euroopa Liidu toimimise lepingu artikli 294 lõikele 4,
–	võttes arvesse kodukorra artiklit 59,
–	võttes arvesse väliskomisjoni ning transpordi- ja turismikomisjoni arvamusi, 
–	võttes arvesse tööstuse, teadusuuringute ja energeetikakomisjoni raportit (A9‑0426/2023),
1.	võtab vastu allpool toodud esimese lugemise seisukoha;
2.	võtab teadmiseks käesolevale resolutsioonile lisatud komisjoni avalduse, mis avaldatakse Euroopa Liidu Teataja C‑seerias;
3.	palub komisjonil ettepaneku uuesti Euroopa Parlamendile saata, kui komisjon asendab selle uue ettepanekuga, muudab seda oluliselt või kavatseb seda oluliselt muuta;
4.	teeb presidendile ülesandeks edastada Euroopa Parlamendi seisukoht nõukogule ja komisjonile ning liikmesriikide parlamentidele.

P9_TC1-COD(2023)0109
Euroopa Parlamendi seisukoht, vastu võetud esimesel lugemisel 24. aprillil 2024. aastal eesmärgiga võtta vastu Euroopa Parlamendi ja nõukogu määrus (EL) 2025/…, millega nähakse ette meetmed, et tugevdada liidus solidaarsust ja suurendada suutlikkust küberohtude ja intsidentide avastamiseks, nendeks valmistumiseks ja neile reageerimiseks ning millega muudetakse määrust (EL) 2021/694 (kübersolidaarsuse määrus)
(Kuna Euroopa Parlament ja nõukogu jõudsid kokkuleppele, vastab Euroopa Parlamendi seisukoht õigusakti (määrus (EL) 2025/38) lõplikule kujule).

SEADUSANDLIKU RESOLUTSIOONI LISA
Komisjoni avaldus eelarve kohta seoses Euroopa Parlamendi ja nõukogu 19. detsembri 2024. aasta määruse (EL) 2025/38, millega nähakse ette meetmed, et tugevdada liidus solidaarsust ja suurendada suutlikkust küberohtude ja -intsidentide avastamiseks, nendeks valmistumiseks ja neile reageerimiseks (kübersolidaarsuse määrus)[footnoteRef:4], vastuvõtmisega [4:  	ELT L, 2025/38, 15.1.2025, ELI: http://data.europa.eu/eli/reg/2025/38/oj.] 

1)	Kübersolidaarsuse määruse ettepanekule lisatud komisjoni finantsselgitus avaldati 2023. aasta aprillis. Pärast seda on asjaomased hinnangulised arvud muude seadusandlike aktide vastuvõtmise või eeldatava vastuvõtmise tõttu muutunud.
2)	5. märtsil 2024 jõudsid kaasseadusandjad esialgsele poliitilisele kokkuleppele piirata finantsselgituses ette nähtud ümberpaigutamist programmi „Digitaalne Euroopa“ erieesmärgist nr 4 „Kõrgtasemel digioskused“ erieesmärki nr 3 „Küberturvalisus ja usaldus“ 22 miljoni euroga.
3)	Esialgse poliitilise kokkuleppe tingimuste kajastamiseks ajakohastas komisjon kübersolidaarsuse määruse finantsselgitust seoses erieesmärkide nr 2 („Tehisintellekt“), nr 3 („Küberturvalisus ja usaldus“) ja nr 4 („Kõrgtasemel digioskused“) rahastamispaketiga, võttes arvesse kaasseadusandjate vahel kokku lepitud ümberjaotamisi.
4)	Ilma et see piiraks komisjoni volitusi iga-aastase eelarvemenetluse raames, on ajakohastatud finantsselgituses esitatud rahastamispaketid aastateks 2025–2027 järgmised:
–	[544 726 000 eurot] erieesmärgi nr 2 „Tehisintellekt“ jaoks, võttes arvesse 65 miljonit eurot, mis on ümber paigutatud erieesmärgi nr 3 „Küberturvalisus ja usaldus“ jaoks;
–	[44 451 000 eurot] erieesmärgi nr 3 „Küberturvalisus ja usaldus“ jaoks – osa, mida haldab komisjon otsese eelarve täitmise raames, sealhulgas 26 miljonit eurot, mis on ümber paigutatud erieesmärkidest nr 2 ja nr 4;
–	[353 190 613 eurot] erieesmärgi nr 3 „Küberturvalisus ja usaldus“ jaoks – osa, mida haldab küberturvalisuse valdkonna Euroopa pädevuskeskus, sealhulgas 61 miljoni euro ümberjaotamine erieesmärkidest nr 2 ja nr 4;
–	[167 162 423 eurot] erieesmärgi nr 4 „Kõrgtasemel digioskused“ jaoks, võttes arvesse 22 miljonit eurot, mis on ümber paigutatud erieesmärgi nr 3 „Küberturvalisus ja usaldus“ jaoks.
5)	ELi küberreservi rahastatakse erieesmärgi nr 3 „Küberturvalisus ja usaldus“ rahastamispaketist – osa, mida haldab komisjon otsese eelarve täitmise raames (ajakohastatud finantsselgituse kohaselt on see hinnanguliselt [44 451 000] eurot).

